Зеиншэхэр, адэ-анэхэм ямыпIыж сабийхэр къэзыщтэнухэм къыфпоплъэ
Республикэм и цIыхухэ!
«Урысей зэкъуэт» партым и УнафэщIым и щIыналъэ жылагъуэ егъэблэгъапIэм цIыхухэм чэнджэщ щрат и IуэхущIапIэм сабий зеиншэхэр, адэ-анэхэм ямыпIыж сабийхэр къэзыщтэну хуейхэм къащыпоплъэ. Сабий зыпIыну хуейхэр щыгъуазэ ящIынущ сабий зеиншэхэр, ныкъуэдыкъуэхэри яхэту, зэзышэлIэну мурад зыщIхэм къэралыр къазэрыдэIэпыкъуну щIыкIэм.
2013 гъэм гъатхэпэм и 22-м сыхьэтипщIым къыщыщIэдзауэ пщыкIублым нэс Налшык къалэ, Лениным и проспектым тет 48-нэ унэм къыщыфпоплъэ фи упщIэ псоми жэуап къезытыфыну IэщIагъэлIхэр.
ФыщIэупщIэ хъунущ мы телефонымкIэ: (8662) 77-00-40.
